સચિવાલયમાં મુલાકાતીઓ માટેના ત્રણ કોઠા હોય છે પરંતુ પશુ-પંખીઓને સલામતીની કોઇ દિવાર નડતી નથી. અત્યાર સુધી સચિવાલયમાં બંદરનો ત્રાસ હતો. ગમે ત્યાં ઠેકડા મારીને બંદરો સચિવાલયની અંદર ઓફિસ સુધી આવી જતા જોવામાં આવ્યા છે પરંતુ હવે તો સરકારી કચેરીઓમાં હવે તો શ્વાન ઘુસી જવાના કિસ્સા બને છે. સચિવાલયના બ્લોકની લોબીમાં ઘણીવાર શ્વાન ફરતા જોવા મળે છે તો ક્યારેક પગથિયા પર આડશ કરીને બેસી જાય છે. આ શ્વાન આવે છે ક્યાંથી તે પોલીસ માટે પણ તપાસનો વિષય છે. સચિવાલયની ખૂબસુરતી તેના ગાર્ડન છે અને તેમાં ઢગલાબંધ મોર આવતા હોય છે. સુરક્ષા કર્મચારીઓ મોરના માટે જુવાર અને અન્ય ખાદ્યપદાર્થો લાવતા હોય છે. જો કે શ્વાન સચિવાલયની અંદર આવવાનું કારણ કર્મચારીઓના નાસ્તા અને કેન્ટીન છે. જૂના સચિવાલયમાં તો પ્રત્યેક બ્લોકમાં શ્વાનના અડ્ડા જોવા મળે છે પરંતુ હવે આ શ્વાન નવા સચિવાલય સુધી લાંબા થયા છે. એક સરકારી અધિકારીએ કોમેન્ટમાં એવું કહ્યું હતું કે- આપણી સરકાર પશુ-પક્ષી પ્રેમી પણ છે તે જાણીને આનંદ થાય છે...